नगर पालिका ने करीब चार वर्ष पूर्व कलियासोत नदी पर सर्वसुविधायुक्त छठ पूजा घाट का निर्माण कराया था। नपा ने इस पर करीब 50 लाख की भारी राशि खर्च की थी। नपा ने घाट पर छाया के लिए शेड,रोशनी के लिए खूबसूरत लाइटों के साथ लोगों के बैठने के लिए बैंचें लगाई थीं। लेकिन महज तीन साल में ही घाट पूरी तरह से अव्यवस्थित हो चुका है। नपा द्वारा यहां साल में एक बार छठ पूजा से पहले साफ-सफाई कराई जाती है। इसके बाद पूरे साल यहां गंदगी का वातावरण बना रहता है। सुकून की तालाश में आने वाले लोगों को यहां गंदगी का सामना करना पड़ता है।